**Obavještenje za javnost**

**MMCG na regionalnom sastanku krovnih omladinskih organizacija**

(Budva, 11.06.2021. godine) Predstavnici Mreže za mlade Crne Gore učestvovali su na **Regionalnom sastanku krovnih omladinskih organizacija**, koji se organizovao u Budvi, od 09. do 11. juna tekuće godine.

Sastanak je realizovan uz finansijsku podršku **Regionalnog savjeta za saradnju**, u okviru projekta **,,Omladinska laboratorija Zapadnog Balkaana''**, a sastanku su prisustvovali predstavnici/ce krovnih omladinskih organizacija iz Srbije, Bosne i Hercegovine, Sjeverne Makedonije, Albanije, Crne Gore i Kosova.  U ime Mreže za mlade Crne Gore, sastanku su prisustvovali: **Miloš Marković** - predsjednik Upravnog odbora, **Nikola Radunović** - generalni sekretar i **Elvis Beriša** - član Upravnog odbora.

Cilj sastanka je međusobno upoznavanje i razmatranje realizacije regionalnih inicijativa. Kolege iz regiona su iskazali zadovoljstvo i prenijeli čestitke timu koji je radio na uspostavljanju krovne omladinske organizacije - Mreže za mlade Crne Gore, te ponudili podršku u jačanju kapaciteta i priliku za saradnju. Već na samom početku, očigledna je velika motivacija, upornost i uspješan rad, poručili su predstavnici/ce krovnih omladinskih organizacija, predstavnici RYCO kancelarije u Crnoj Gori i Uprave za sport i mlade Crne Gore. Crna Gora će se pridružiti naporima organizacija iz regiona u cilju uspostavljanja formalnije saradnje, a na ovom sastanku je dogovoreno da će se u skorijem periodu potpisati sporazum o saradnji između ovih šest zapadno-balksanskih država.

Otvaranju sastanka su prisustvovali predstavnici Delegacije Evropske Unije u Crnoj Gori (Ana Mariquesa), Uprave za sport i mlade Crbe Gore (Ksenija Božović), Regionalne kancelarije za saradnju mladih - RYCO (Edin Koljenović) i Regionalnog savjeta za saradnju, projekat: Omladinska laboratorija Zapadnog Balkana (Ognjen Marković).

**Mreža za mlade Crne Gore**

**www.mmcg.me**